

**REPUBLIKA E SHQIPËRISË**

###### **MINISTRIA E BUJQËSISË,USHQIMIT**

###### **DHE MBROJTJES SË KONSUMATORIT**

***DREJTORIA RAJONALE BUJQESISE DIBER***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Adresa: Lagja “ Vehbi Dibra “ Tel/Fax : + 355 218 25602 e-mail dr.bujqesise@yahoo.com

**Lënda :** **Informacion për panairin e zhvilluara ne 03 tetor 2014 “ Festa e te Vjelave”**

**Drejtuar: Këshilli i Qarkut Dibër**

Në kuadër të politikave nxitëse e promovuese që shpalosen nga MBZHRAU edhe në rajonin Tonë bëhen të mundura organizimi i panairit date 03 tetor 2014.

**“Panairi Festa e të vjelave”**

**03 Tetor 2014**

Në daten 03 Tetor 2014, në qytetin e Peshkopisë,ne bulevardin kryesor,” Eles  *Isufi”,* Drejtoria Rajonale e Bujqësisë Dibër ne bashkepunim dhe me mbeshtetje financiare te “SNVP “ ,”World Vision”, “FAF” dhe “Banka Popullore” organizoi panairin, “Festa e të vjelave”.

 Në këtë event tashmë të përvitshëm morrën pjesë rreth 150 fermerë.Pjesëmarrësit e vizitorët u prezantuan me produkte bujqësore e blegtorale , produkte të agroindustrisë , prodhues fidanësh ( frutorë e bimë zbukuruese ) , produkte artizanale si veshje e mjete pune , prodhues brumërash e ëmbëlsirash , bimë medicinale të ndryshme, etj etj.

DB-ja duke qenë në koherencë të plotë edhe me politikat Kombëtare për Arrorët i kushtoi një pavion të veçantë arroreve , ku rreth 20 fermerë u paraqitën me arra,lajthi,gështenjë, produkte këto mjaft të kërkuara e me çmime të favorshme.

Si në të gjithë panairet e tjera edhe në këtë panair nga ana e DB-Dibër si menaxhuese kryesore e tij, vëmendje të veçantë ju kushtua prezantimit, ku fermerët u akomoduan nëper pavione e stenda, të ndarë sipas komunave e sipas produkteve.

 E veçanta e ketij panairi ishte vemendja ndaj marketingut , ku Sektori i Këshillimit Bujqësor nga ana e tij, asistoi drejtpërdrejt tek çdo fermer duke i ofruar gjithë asistencën e nevojshme, që produkti që tregtohet dhe reklamohet ne kete panair të jetë jo vetëm cilësor por edhe i mirë ambalazhuar si dhe i shoqëruar me etiketën përkatëse.

Gjithashtu në këtë festë tashmë tradicionale na nderuan me pjesëmarrjen e tyr

* Përfaqësues nga **MBZHRAU**, ministri z***.Edmond Panariti***
* Përfaqësues Vendor e të zgjedhur në Kuvend
* Përfaqësues nga Drejtoritë Rajonale të Qarqeve,
* Përfaqësues të fermerëve më potencial si dhe Donatorë të tjerë.

Për nder te tyre u shtrua sofra Dibrane ku pjesëmarrësit shijuan gatimet e pijet tradicionale të Qarkut Tonë.

E gjithë kjo gamë produktesh e shërbimesh bëri që ky panair tashmë i përvitshmëm të jetë shpalosës e promovues i Rajonit si pjesë përbërëse e nxitjes dhe promovimit te vlerave në tërësi që mbart Rajoni ynë për tu bërë sa më tërheqës e atraktiv për vizitorët.

**Teper e rendesishme dhe me impakte te medha ishte vizita e Ministrit Panariti i cili vizitoi çdo pjesemares ne kete Panair. Ai vleresoi thellesisht produktet Dibrane per cilesine ,gamen dhe shijen e tyre, si dhe deklaroi vendosmerine e Qeverise per Mbeshtetjen e Vazhdueshme qe do ti behet bujqesise dibrane e te mbare vendit ne te ardhmen . Kjo do te realizohet nepermjet granteve ne prodhim ashtu dhe agroperpunimin e ketyre prodhimeve bujqesore e blektorale.**

**.Fermeret dhe agroperpunuesit qene mjaft te kenaqur nga vleresimi qe ju be nga Ministri si dhe u motivuan akoma me shume ne shtimin e prodhimeve te tyre si nga ana sasiore ashtu dhe nga ana cilesore.**

Gjate zhvillimit te Panairit dhe vizitave te Ministrit Panariti, jane bere filmime si dhe fotografi .

Kjo ishte ne pergjithesi panorama mbi zhvillimin e panairit 03 Tetor 2014 ne Peshkopi.

Së bashku me këtë material janë dorëzuar edhe disa fotografi që pasqyrojnë vizualisht aktivitetet e sipërcituara

 **Shpresojme qe ne te ardhmen te kemi akoma me shume aktivitete te tilla dhe ti kemi akoma me te mireorganizuara duke promovuar me se miri resurset dhe potencialet e qarkut tone.**